Aglais

Aglais er en slekt av nettsommerfugler i den store familien flikvinger (Nymphalidae). Slekten blir noen ganger regnet som en underguppe av slekten Nymphalis. Den er oppkalt etter en kvinnefigur i gresk mytologi, Aglaia.
I Norge forekommer to vanlige og velkjente arter: neslesommerfugl og dagpåfugløye.


== Utseende ==

Middelsstore (vingespenn 40–60 mm) sommerfugler, forholdsvis robuste. Kroppen har lange, men glisne, oppstående hår. Vingene er store med flikete ytterkant. De er gjerne ganske fargerike. Grunnfargen er oransje eller rødlig. «Neslesommerufugl-gruppen» har tre korte, svarte tverrflekker på forvingen og blå bord langs ytterkanten, vingene har også et brunt felt ved roten. «Dapåfugløye-gruppen» har store, blå øyeflekker på alle fire vinger. Undersiden er mørkt gråspraglete, noe som gir god kamuflasje. Larvene er vanligvis mørke, kledt med mer eller mindre lange, forgrenete pigger.


== Levevis ==
Disse sommerfuglene er gode flyvere, som gjerne besøker blomster. I alle fall en del av artene har larver på brennesle (Urtica dioica) eller andre nesler. De piggete larvene lever gjerne selskapelig, og lager løse silkespinn der de oppholder seg når de ikke er ute og spiser. Piggene ser ut til å beskytte dem mot de fleste rovdyr, derimot er de ofte svært utsatte for snyltevepser som legger egg på dem. De overvintrer som voksne sommerfugler, i barksprekker, hule trær, uthus og andre lite frostutsatte steder.


== Utbredelse ==
Slekten er utbredt i Holarktis.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae Rafinesque, 1815
Underfamilien Nymphalinae Swainson, 1827
Nymphalini
Slekten Aglais Dalman, 1816
"neslesommerfugl-gruppen" = Aglais i snever forstand
Aglais ichnusa Hübner, 1819
Aglais kaschmirensis (Kollar, 1844)
Aglais ladakensis (Moore, 1882)
Aglais milberti (Godart, 1819)
Aglais rizana (Moore, 1872)
Neslesommerfugl, Aglais urticae (Linnaeus, 1758)
"dagpåfugløye-gruppen" = Inachis
Dagpåfugløye, Aglais io (Linnaeus, 1758) – nord til Sør-Trøndelag, uvanlig på Vestlandet


== Litteratur ==
Wahlberg, N. (2006): Aglais hos Tree of life
Carter, D. (1994): Sommerfugler fra hele verden. Teknologisk Forlag. ISBN 82-512-0438-0
Eliasson, C.U.; Ryrholm, N.; Holmer, M. Jilg; K. & Gärdenfors, U. (2005): Fjärilar: Dagfjärilar. Hesperiidae – Nymphalidae.  Nationalnyckeln till Sveriges flora och fauna. ArtDatabanken, SLU, Uppsala. ISBN 91-88506-51-7
Aarvik, Leif; Berggren, Kai; Hansen, Lars Ove (2000): Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3


== Eksterne lenker ==
(en) Aglais i Encyclopedia of Life 
(en) Aglais i Global Biodiversity Information Facility 
(no) Aglais hos Artsdatabanken 
(sv) Aglais hos Dyntaxa 
(en) Aglais hos Fauna Europaea 
(en) Aglais hos Fossilworks 
(en) Aglais hos ITIS 
(en) Aglais hos NCBI 
(en) Kategori:Aglais – bilder, video eller lyd på Wikimedia Commons 
Aglais – detaljert informasjon på Wikispecies 
Svenska Fjärilar, med billedgalleri
Norges sommerfugler
Markku Savela's Lepidoptera and some other life forms: Sjekkliste over artene. Hentet 28. desember 2011